Okresná prokuratúra Nitra 
Damborského 1, 949 99 Nitra 1

Sp. zn. : 2 Pv 777/13/4403	Nitra, 21.7.2014
EEČ : 2-32-220-2014

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
za prečin zanedbania povinnej výživy podľa § 207 odsek 1, odsek 3 písmeno b) Trestného zákona, ktorého sa dopustila na tom skutkovom základe, že: 
ako matka maloletej XXXXX, nar. XXXXX, nad ktorou bola rozsudkom Okresného súdu v Revúcej sp. zn. XXXXX zo dňa 11.01.2011, právoplatným dňa 25.01.2011, nariadená ústavná starostlivosť a na jeho základe bola umiestnená v Reedukačnom centre v XXXXX, hoci má k tejto vyživovaciu povinnosť priamo zo Zákona o rodine a na základe uvedeného rozsudku bola povinná platiť na ňu výživné vo výške 30% zo sumy životného minima na nezaopatrené neplnoleté dieťa podľa osobitného zákona vždy k 25. dňu toho ktorého mesiaca na účet Reedukačného centra XXXXX s účinnosťou od prvého dňa mesiaca nasledujúceho po právoplatnosti rozsudku, od 01.02.2011 do 03.12.2013, kedy bola na základe rozsudku Okresného súdu Nitra č.k. XXXXX zo dňa 29.10.2013, právoplatného dňa 27.11.2013, ktorým bola zrušená ústavná starostlivosť, prepustená z Reedukačného centra XXXXX, si túto povinnosť riadne neplnila a tak za uvedené obdobie dlhovala na výživnom sumu vo výške 655,74,- Eur,   

lebo zanikla trestnosť činu.

Odôvodnenie:

Vyšetrovateľ Okresného riaditeľstva Policajného zboru Odbor kriminálnej polície Nitra uznesením sp. zn. XXXXX zo dňa 19.12.2013 podľa § 199 odsek 1 Trestného poriadku začal trestné stíhanie a následne uznesením rovnakej spisovej značky zo dňa 31.03.2014  podľa § 206 odsek 1 Trestného poriadku vzniesol obvinenie XXXXX za prečin zanedbania povinnej výživy podľa § 207 odsek 1, odsek 3 písmeno b) Trestného zákona na skutkovom základe opísanom vo výroku tohto uznesenia a po vykonanom skrátenom vyšetrovaní predložil vyšetrovací spis prokurátorovi spolu s návrhom na zastavenie trestného stíhania.
Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písmeno a) Trestného zákona trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Preskúmaním vyšetrovacieho spisu som zistila, že skutok sa stal, je trestným činom a osobou páchateľa je XXXXX, pričom poukazujem na trestné oznámenie Reedukačného centra XXXXX, zápisnice o výsluchoch obvinenej XXXXX, splnomocnenca Reedukačného centra XXXXX XXXXX a listinné dôkazy nachádzajúce sa vo vyšetrovacom spise. Z uvedených dôkazov vyplýva, že obvinená XXXXX riadne neprispievala na výživu svojej dcéry maloletej XXXXX od 01.02.2011 a ku dňu 03.12.2013, kedy bola z Reedukačného centra XXXXX na základe rozhodnutia súdu prepustená, dlhovala na jej výživnom sumu vo výške 655,74,- Eur.
XXXXX Kováčová č.l. 22-25 v zápisnici o výsluchu dňa 25.03.2014 uviedla, že obvinená XXXXX za obdobie od 01.02.2011 do 03.12.2013 dlhuje na výživnom ich zariadeniu po čiastkových úhradách sumu vo výške 655,74,- Eur, pričom dňa 03.12.2013 bola maloletá XXXXX zo zariadenia prepustená na základe rozsudku Okresného súdu Nitra č. XXXXX zo dňa 29.10.2013, ktorým bola zrušená ústavná starostlivosť. Z jej výpovede nevyplýva, že by  neplnenie vyživovacej povinnosti obvinenou malo trvalo nepriaznivé následky. Na č.l. 72 sa nachádza úradný záznam vyšetrovateľa PZ z komunikácie s Reedukačným centrom XXXXX, z ktorého vyplýva, že obvinená dlh na výživnom dňa 18.06.2014 uhradila na ich účet v sume 655,74,- Eur, pričom platba bola pripísaná dňa 20.06.2014. Tým pohľadávku na výživnom neevidujú.   
Na č.l. 71 sa nachádza fotokópia poštového peňažného poukazu č. XXXXX podaného na pošte v XXXXX na sumu 655,74,- Eur odoslanú XXXXX Reedukačnému centru XXXXX. 
Vzhľadom na to, že trestný čin nemal trvalo nepriaznivé následky a obvinená XXXXX vyživovaciu povinnosť za obdobie od 01.02.2011 do 03.12.2013 dodatočne splnila v plnej výške, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Erika Kučerová
prokurátorka